Джавані Паала Маджыні

Джавані Паала Маджыні (; ,  — , Гады нараджэння і смерці адрозніваюцца ў розных крыніцах: паказваюцца 1580, 1581 і 1582 і ад 1628 да 1632 гг. адпаведна.) — італьянскі скрыпічны майстар.

 Біяграфія 
Ахрышчаны  года ў Бацічына-Сера. У 1598—1604 гадах вучыўся ў Гаспара да Сала, і раннія інструменты Маджыні, як лічыцца, амаль неадрозныя ад прац яго настаўніка. У далейшым значна развіў сваё майстэрства, арыентуючыся на дасягненні майстроў з КрэмоныJohn Dilworth. The cello: origins and evolution  // The Cambridge companion to the cello / Edited by Robin Stowell. — Cambridge University Press, 1999. — P. 18. . 

Памёр каля 1630 ці 1632 года, меркавана падчас эпідэміі чумы. Яго сын П’етра Санта Маджыні таксама вырабляў цудоўныя скрыпкі, альты і басы.

 Інструменты 
Інструменты працы Маджыні — шырокія, буйныя, з кароткімі тупымі вугламі. Дэкі выпуклыя, са скляпеннем, якія ўздымаюцца ад самых краёў, бакі нізкія. Эфы доўгія, прамыя, «гатычныя» па абрысах (часта размешчаны паралельна); верхняя і ніжняя адтуліны аднолькавага памеру. Галоўка вельмі пластычная, але трохі малая ў параўнанні з корпусам. На інструментах Маджыні або падвойны «вус», або віньеткі на ніжняй дэцы. Часам яны інкруставаны (перламутр, слановая косць, чорнае дрэва). Лак накладзены тонкім слоем на цёмны залаціста-карычневы грунт. 

Інструменты Маджыні адрозніваюцца моцным, суровым, нізкім гучаннем (у скрыпак — альтовае адценне). 

У этыкетках Маджыні не пазначаў дату. Нароўні з Гаспара да Сала Маджыні — найбуйнейшы прадстаўнік брэшыянскай інструментальнай школыKarl Geiringer. Musical instruments: their history in western culture from the stone age to the present. — G. Allen & Unwin ltd., 1965. — P. 156. .

 Крыніцы 

 Літаратура 

 Витачек E. P., Очерки по истории изготовления смычковых инструментов, М.-Л., 1952, 1964; 
 Berenzi A., Di Giovanni Paolo Maggini, celebre liutaio bresciano, Brescia, 1890; 
 Huggins M. L., Gio. Paolo Maggini. His life and work, L.-N.Y., 1892; 
 Lutgendorff W.L.F., Die Geigen-und Lautenmacher vom Mittelalter bis zur Gegenwart, Bd 1–2,5–6 Fr./M.-В., 1922; 
 Вerr A., Schorg-Maggini, Kostanz, 1956; 
 Jaloveс К., Italienische Geigenbauer, Prag, 1957.

Катэгорыя:Скрыпічныя майстры